Ծրագրի ղեկավարը նշեց նաև, որ ավարտվել է Ճարտարապետական և շինարարական նյութագիտության, տեխնոլոգիաների ու կոնստրուկցիաների հիմնահարցերին առնչվող յոթ մասնագիտությունների կրթական ծրագրերի մշակման և վերանայման գործընթացը, ուսումնական ձեռնարկների տպագրությունը: Հանդիպման ավարտին ներկաները քննարկեցին նորաստեղծ լաբորատորիաների հենքի վրա ծավալվող համագործակցության հնարավորությունները: ՃՇՀԱՀ դրամաշնորհային ծրագրի ղեկավար Վարազդատ Հովհաննիսյանը տեղեկացրեց, որ առաջիկայում մեկնարկել է նաև լաբորատորիաների սերտիֆիկացման գործընթացը, որը ժամանակատար է, սակայն դրա արդյունքում բուհը կունենա փորձաքննություններ անցկացնելու արտոնագիր նորաստեղծ երկու լաբորատորիաների համար: